Grand Theft Auto: San Andreas

מצב מרובה משתתפים

פרק זה דורש עריכה. אתם מוזמנים לתרום לוויקיפדיה ולערוך אותו. 
לסאן אנדראס אין מולטיפלייר רשמי אבל יש שני (מודים) של מולטיפלייר הראשון הוא (MTA SA) (multi theft auto) שיצא בשנת 2003. ויש את (San Andreas Multiplayer (SAMP שיצא בשנת 2006 במשחקים ניתן לשחק עם אנשים אחרים למשחקים אין מטרה מוגדרת, אפשר לעשות פעלולים, מרוצים, דריפטים, או סתם לעשות שטויות.

משחקיות

San Andreas בנוי בדומה לשני הכותרים אשר קדמו לו, "Vice City" ו-"Auto III". הכותר הוא משחק יריות בגוף שלישי המעניק לשחקן סביבה גדולה ופתוחה בה הוא מסוגל לנוע בחופשיות. ישנן דרכים רבות לנוע בעולם: בצורה רגלית ניתן ללכת, לרוץ, לשחות, לטפס ולקפוץ, וניתן להשתמש בנשק חם ואמצעי לחימה אחרים במהלך קרבות פנים מול פנים; בתחבורה ניתן לנהוג במכוניות, אוטובוסים, סירות, רכבות, אופנועים, מטוסים ואופניים.
הגדרת העולם פתוח מאפשרת לשחקן לבחור כיצד הוא רוצה לשחק את המשחק, ללא שום הכרח לבצע משימות ולעקוב אחר סיפור המשחק. אף על פי שהמשימות אשר עוקבות אחר סיפור המשחק פותחות תוכן חדש ואזורים נוספים, השחקן רשאי לבחור מתי הוא רוצה לבצע אותן ואם בכלל. המשימות מגוונות ובהן פעילויות פליליות רבות, כגון: תקיפה, ונדליזם, גניבה, פריצה, חטיפה, שוד, סחיטת דמי חסות, סחר בסמים, רצח, גניבת מכוניות, איומים ועוד. אם בוחרים שלא לעקוב אחר הסיפור ולא למלא את המשימות, ניתן לשוטט ברחבי העולם הראשוני הפתוח ולגנוב מכוניות, לטבוח באנשים, להרוס מבנים ולשדוד חנויות. עבירות אלו גוררות בדרך כלל קרב מזוין עם שוטרים מקומיים ובדרך כלל נגמר הדבר במות השחקן, אם כי ניתן כמו במשחקים קודמים לברוח מן המשטרה בכל מיני דרכים.
השחקן יכול לקחת חלק במגוון משימות צד אופציונליות אשר יכולות לשפר את תכונות הדמות ולספק מקור הכנסה נוסף לתחזוקה. מלבד המשימות הרגילות גם מהמשחקים הקודמים, הורדת נוסעי מונית, כיבוי שריפות, הצטרפות לשמר אזרחי והובלת פצועים לבתי חולים, ניתן למצוא במשחק זה גם משימות חדשות, פריצה, סרסורות, נהיגה במשאית, משלוחי פיצה, הובלת רכבות ועוד.
בתחילת המשחק לא כל האזורים והמקומות פתוחים לשיטוט על ידי השחקן, כגון מוסכים, מסעדות, חנויות וחדרי כושר, כדי לפתוח אזורים ומקומות נוספים על השחקן לבצע משימות, אשר קשורות לסיפור המשחק. בתחילת המשחק, ניתן לשוטט בלוס סנטוס ופרבריה בלבד, ערי המטרופולין הנוספות של סן אנדריאס נפתחות רק לאחר ביצוע משימות והתקדמות בסיפור המשחק. כאשר מנסה השחקן להגיע למקומות סגורים אשר טרם נפתחו, הוא נעצר על ידי כוחות SWAT.

פיתוח אישי של הדמות

בשונה מהמשחקים הקודמים בסדרת GTA, במשחק זה יכול השחקן להתאים לעצמו את הדמות. השחקן יכול לשנות את דמות ברירת המחדל בעזרת רכישת בגדים ותכשיטים, שינוי תספורת וקעקוע על גופו של הדמות. במשחק זה, כוחותיו של הדמות נחלשים לאחר קרבות עם שוטרים או חברי כנופיות רחוב, וכדי לחזק את דמותו של הדמות על השחקן לשמור על בריאותו ולטפח אותו. כמו כן, לראשונה, יכול השחקן לפתח לדמותו שרירים ויכולות גופניות מתקדמות, זאת בעזרת אימונים בחדר כושר. ככל שמשחקים יותר רוכשת דמותו מיומנות בנהיגה, שימוש בנשק חם, סיבולת לב ריאה במהלך קרבות. הדמות יכולה ללמוד גם שלושה סוגים שונים של לחימת קרב פנים אל פנים - איגרוף, ג'ו ג'וטסו והיאבקות.
בנוסף, לדמות יכולת לשוחח עם מאות הולכי רגל במשחק ולפתח עימם דו-שיח, היות שחברת Rockstar פיתחה כ-4,200 שורות לדו-שיח.

מיתוסים ואגדות

עיירת הרפאים לאס ברוגס (בעברית: "המכשפות") היא עיירת רפאים במשחק, שמבוססת על עיירה אמיתית שבקליפורניה בשם calico ובה התושבים שרפו פעם למוות מכשפה. ולגבי מה שקורה במשחק: המקום נטוש כולו, השמיים סגולים בלילה והוא האזור היחידי במשחק שזוהר ככה בלי עזרה של אור, על גגות הבתים של העירייה ניתן לראות כיתובים מוזרים שבהם כתוב בגדול מספר פעמים SOS שהוא סמל לזעקה לעזרה.
דבר שני המאפיין את המקום הוא בית הקברות שבו שישה קברים שעל אחד מהם יש את הספרה 6 שהוא מספר השטן: 666 עוד דבר שניתן למצוא בעיריית הרפאים הוא דיווח מוזר שנשמע ברכב משטרה במקום מסוים קרוב לעירייה שתרגומו הוא: "יש לנו אישה היסטרית בלאס ברוגס היא טוענת שהיא מכשפה או משהו". בנוסף לכך עוד רמז הוא בור הנמצא בקרבת העיר ובו שישה שקים של מה שנראה כמו גופות.
שחקנים רבים טוענים שהם שיחקו במשחק ונכחו במקום הם ראו את המכשפה הולכת לה ונעלמת דרך השער של בית הקברות של עיר הרפאים כאילו היא הולכת לה לעולם הבא, אך אין זה דבר נכון ונציג חברת Rockstar Games הוכיח טענה זו כשגויה.

לוס סנטוס

המשחק מתחיל ב-1992, עם חזרתו של קארל ג'ונסון לעיר הולדתו לוס סנטוס לאחר שנודע לו שאמא שלו נרצחה. כשהוא עושה את דרכו לרחוב שבו גדל, "גרוב סטריט", הוא נעצר על ידי שוטרים מיחידת C.R.A.S.H. שמסבירים לו שהם רצחו שוטר אחר ושיאשימו אותו ברצח אם הוא לא יסכים לעבוד בשבילם. קארל מגיע לבית הישן שלו ושם פוגש חבר ילדות, ביג סמוק, שמספר לו שההלוויה של אמא שלו כבר התחילה. קארל נוסע להלוויה ופוגש את אחיו סוויט, את אחותו קנדל, ועוד חבר ילדות שלו שמכונה ריידר. סוויט כועס על קארל שנטש את המשפחה ואת הכנופיה שלהם, "משפחות גרוב סטריט". אחרי שהוא רואה את הזעם של סוויט הוא מחליט להישאר בלוס סנטוס ולעזור לכנופיה לחזור לגדולה אחרי שהפכה לחלשה וקטנה בעקבות הסמים וסכסוכים בין המשפחות שמרכיבות אותה. קארל פוגש שוב ושוב את השוטרים, פרנק טנפני ואדי פולאסקי, ועושה בשבילם עבודות. הוא עוזר לחבר כנופיה נוסף, "OG Loc", לפתח את קריירת הראפ שלו בעזרת גניבת ספר חרוזים ורצח המנהל של ראפר מצליח בשם "מאד דוג". בנוסף, קארל פוגש את החבר של אחותו קנדל, סזאר, מנהיג כנופיה מקומית ולמרות שהוא וסוויט מתנגדים לקשר תחילה השניים מתיידדים. בשלב מסוים, סוויט מחליט לאחד את המשפחות המסוכסכות כדי להחזיר לבמה את הכנופיה אבל במהרה מתגלה שהמשטרה הכינה מארב במקום. סוויט מנסה לאחד את המשפחות שוב, והפעם מארגן תקיפה נגד הכנופיה היריבה, הבאלאס. אבל לפני שקארל מצטרף הוא מקבל שיחת טלפון מסזאר. שניהם נפגשים וסזאר מראה לו את טנפני, פולאסקי, ביג סמוק, ריידר וחברי כנופיית באלאס יוצאים ממתחם חנייה ליד מכונית "סייבר" ירוקה, אותה מכונית ששימשה את הרוצחים של אמא של קארל. קארל מגיע לסוויט כשהוא מבין שלכנופיה שלו נטמנה מלכודת, וששני חברי הילדות שלו בגדו בו ואחרי קרב יריות ארוך סוויט וקארל נעצרים.

האזור הכפרי

קארל מתעורר כשהוא אזוק במושב האחורי של מכונית משטרה. פולאסקי וטנפני משחררים אותו ומסבירים לו שסוויט נעצר, ושקארל ממשיך לעבוד בשבילם. הם מנחים אותו לרצוח עד מדינה שמתכנן להפליל אותם ולצלם את הראיות. קארל נפגש עם סזאר וקנדל ומבין שמסוכן מדי לחזור ללוס סנטוס, ולכן עליו להישאר בכפרים. סזאר מקשר אותו לקטאלינה, קרובת משפחה שלו שיכולה לעזור לו. קארל וקטאלינה יוצאים לשדוד תחנת דלק, בנק, חנות אלכוהול ומקום הימורים, וקטאלינה מתאהבת בקארל. לאחר מכן, אדם זר מורה לו להגיע לחווה מסוימת, ומתגלה שהאדם ששלח את קארל הוא היפי בשם "The Truth" (האמת), בעל החווה שמגדל מריחואנה. קארל מגיע ורואה שטנפני מעשן מהמריחואנה אבל עוזב מבלי לשלם וטרות' מסביר לקארל שיעבוד בשבילו כדי לשלם את החוב של טנפני. קארל נשלח לגנוב קומביין תבואות מחווה של פאשיסטיים. בנוסף קארל מתחיל להתחרות במרוצים מקומיים ופוגש את מארגן המירוץ, וו זי מו - מנהיג כנופיה סינית בסאן פיירו שמתכננת להיכנס גם ללאס ונטורס בעתיד. קארל מתחרה במירוץ נוסף, הפעם עם קטלינה וחברה החדש (קלוד, הפרוטגוניסט הראשי בGTA III). כשקארל מנצח, קטאלינה מעבירה לו את הבעלות על מוסך בסן פיירו ומספרת שהיא נוסעת עם חבר שלה לליברטי סיטי. קארל מגיע לחווה של טרות' פעם נוספת, ושניהם שורפים את שדות המריחואנה שלו אחרי שהמשטרה מגלה עליהם. קארל הורס מסוק משטרה שהגיע לעצור אותם ושניהם נוסעים לסאן פיירו ביחד עם מסמכי הבעלות על המוסך. סזאר וקנדל מצטרפים אליהם בהמשך.

סאן פיירו

קארל וטרות' מתחילים לעבוד על המוסך ומגייסים 3 חברים של טרות' - ג'טרו ודווין שיכולים לעזור עם המכוניות, וזירו - גאון טכנולוגי שמחזיק בחנות צעצועי מלחמה בשלט רחוק. טנפני ממשיך להציק לקארל ולתת לו משימות, בזמן שסזאר וקארל מגיעים לפגישה סודית של ריידר עם השותפים החדשים שלו שיצרו ארגון סחר בסמים בשם "לוקו סינדיקט" (סינדיקליסט משוגע). קארל מזהה את אחד מחברי הארגון, ג'יזי בי בתור הנקודה החלשה בגלל העיסוק שלו בתור סרסור, וקארל יוצר קשר עם ג'יזי ועושה כמה טובות בשבילו כדי להרוויח את האמון שלו. קארל מצליח להשתחל לארגון ופוגש עוד 2 חברים בו, טי-בון מנדז שמנהיג כנופיה מקומית בשם סאן פיירו ריפה, ומייק טורינו - סוכן ממשלתי מושחת. בנוסף, קארל ממשיך לעזור לוו זי במשימות נגד כנופיות אחרות (בעיקר נגד הדה נאנג בויז, כנופיה וייטנאמית בסאן פיירו). וו זי מספר לקארל על פגישת לוקו סינדיקט שצפויה להתרחש, אבל מסביר לו שהוא צריך להרוג את ג'יזי ולהאזין לשיחות טלפון שלו כדי להבין איפה היא תתקיים. קארל מגיע למועדון של ג'יזי, ואחרי מרדף קצר הורג אותו ומקשיב לשיחת הטלפון שקיבל. הוא מודיע לסזאר איפה הפגישה תתקיים, והם מגיעים אליה, הורגים את טי בון ואחרי מרדף סירות גם את ריידר. קארל מבין שנשאר לו להיפטר רק ממייק טורינו, ושוב וו זי מגיע עם מידע שטורינו יעזוב את העיר במסוק. קארל מגיע למסוק, רודף אחריו ומפיל אותו. הוא נעזר שוב בוו זי כדי לאתר מפעל ששימש את הלוקו סינדיקט לייצר סמים, ומפוצץ אותו. בדיוק כשהעסק מתחיל להצליח, הוא מקבל שיחת טלפון מאדם מסתורי שמספר לו שהוא יודע דברים על סוויט. הוא מורה לו להגיע לחווה בטיירה רובאדה, במדבר.

המדבר

קארל מגיע לחווה והאדם המסתורי יוצר איתו קשר בעזרת רמקולים. הוא מסביר לו שלפני שידבר איתו על אחיו, קארל צריך להראות לו "ממה הוא עשוי", ושולח אותו לנסוע במשאית 4X4 ברחבי המדבר כדי לבחון אותו. אחרי שקארל מצליח, הוא פוגש את האדם המסתורי ומתברר לו שזה היה מייק טורינו, שכנראה זייף את המוות שלו. טורינו שולח את קארל לבצע עבודות שחורות שהוא לא מסוגל לעשות בגלל התפקיד שלו כסוכן ממשלתי, ובסופו של דבר שולח אותו לשדה תעופה נטוש באזור ורדנט מידווס (Verdant Meadows) ומצווה עליו ללמוד לטוס, אחרת הוא יכניס לתא של אחיו אסיר שיאנוס אותו. קארל מצליח ללמוד לטוס דרך קורס מזורז, וממשיך לעשות עבודות בשביל טורינו. מאוחר יותר הוא פוגש שוב את טרות' ששולח אותו לאזור 69 (פרודיה של אזור 51) כדי לגנוב טכנולוגיה חדשה שמפותחת במקום. קארל נשלח גם לשדוד רכבת, וחוזר עם נוזל ירוק שטרות' ביקש משום מה. אחרי שסיים לעבוד במדבר, הוא מקבל שיחת טלפון מוו זי שמסביר לו שהכנופיה שלו נכנסה ללאס ונטורס וקנתה קזינו באזור.

לאס ונטורס

קארל מגיע לקזינו, ושם וו זי מסביר לו שהוא רוצה שקארל יהיה השותף שלו. קארל מסכים, וממשיך לעזור לוו זי ולכנופיה שלו - הפעם מול אויב חדש: המאפיה האיטלקית. קארל נשלח להפחיד חבר במאפיה שקשור לאוטו שלו, ונוהג במהירות מופרזת כדי להפחיד אותו. בסופו של דבר הוא מגלה לו לאיזו משפחה הוא שייך ונשאר נכה ומרותק לכיסא גלגלים. קארל ווו זי מתכננים לשדוד את הקזינו של המאפיה ששייך למאפיונר מפורסם בשם סלבטורה לאונה. לכן קארל מתיידד איתו ועוזר לו במלחמה שלו נגד משפחות מאפיה יריבות. בנוסף, קארל מתחזה לבן זוגה של עובדת קזינו בשם מילי פרקינס ומקבל ממנה את כרטיס הזיהוי של הקזינו. לאחר מכן קארל, בסיבוב שגרתי בעיר רואה 2 אנשים מעודדים איש אחר לקפוץ מהגג ומזהה את האיש בתור מאד דוג, הראפר שקארל גנב ממנו את ספר החרוזים ורצח את המנהל שלו. קארל מצליח להציל את מאד דוג למרות שהוא קפץ, ומציע לו להיות המנהל החדש שלו. מאד דוג מסכים. 
לפני השוד הגדול, קארל שוב פוגש את טנפני ופולאסקי שמבקשים ממנו להרוג עד מדינה שמחזיק בראיות נגדם, ומסבירים לו שהקריירה שלהם בסכנה. קארל פוגש את טנפני ופולאסקי במדבר אחרי שביצע את העבודה, אבל אז מגלה שהם מתכננים להרוג אותו ואת השוטר הרננדז שמסר לFBI מידע עליהם. הרננדז מוכה על ידי טנפני באמצעות את חפירה, וטנפני משאיר את פולסקי עם קארל כדי שיחפור את הקבר שלו ושל הרננדז. קארל מנסה לשכנע את פולאסקי שטנפני הוא הבעיה שלו בזמן שפולאסקי מצמיד לו אקדח לראש, ולפתע הרננדז שכנראה התעלף מהמכה וגרם לפולאסקי לחשוב שהוא מת, מתעורר ומנסה לתקוף את פולאסקי שהורג אותו. פולאסקי מבין שקארל יכול להרוג אותו ומנסה לברוח. אחרי מרדף מכוניות קארל סוף סוף מוציא את פולאסקי מהמכונית שלו ושואל אותו אם יש לו בקשה אחרונה. פולאסקי מבקש את אחות של קארל, שמתעצבן ורוצח אותו. 
אחרי הרבה תכנונים קארל והכנופיה של וו זי סוף סוף שודדים את הקזינו. הם מצליחים במשימה שלהם, וקארל מקבל הרבה כסף כתמורה. סלבטורה מתקשר לקארל ומאיים עליו שירצח את כל המשפחה שלו, אבל קארל מתעלם וממשיך בעסקים בעיר. בסופו של דבר מאד דוג מסביר לו שהוא רוצה לחזור לבית שלו בלוס סנטוס אבל הוא לא יכול בגלל שהוא נתן אותו לסוחר סמים בשם ביג פאפה, בכיר בכנופיה מקומית בשם ואגוס. קארל והכנופיה של וו זי נוחתים באחוזה של מאד דוג אחרי צניחה, ומחזירים לו אותה אחרי קרב יריות גדול.

החזרה ללוס סנטוס

טורינו יוצר קשר עם קארל ונותן לו עוד משימה מסוכנת - לגנוב מטוס קרב של הצבא ולהרוס 3 ספינות. אחרי שקארל משלים את המשימה, טורינו פוגש אותו באחוזה של מאד דוג ומבקש ממנו לענות לטלפון. בצד השני של הקו נמצא סוויט, שמודיע לקארל שהוא השתחרר מהכלא. טורינו מבקש מקארל לאסוף את אחיו, ואומר שהוא יצא מהחיים שלו לנצח. אבל כשקארל וסוויט חוזרים לשכונה, הם מגלים שהבאלאס תוקפים את המעוז של הכנופיה - רחוב גרוב סטריט. הם תוקפים את הבאלאס ומתחילים לגבש תוכנית כדי להרוג את סמוק. הם מגיעים לסוחר סמים שבגד במשפחות גרוב סטריט, ומרביצים לו עד שהוא מגלה להם איפה נמצא ביג סמוק. לאחר מכן, קארל מצטרף למאד דוג במרדף אחרי OG Loc, שהפך לראפר מצליח, בגד במשפחות ומחזיק בספר החרוזים של מאד דוג. הם מצליחים לסחוט ממנו את הספר. קארל ממשיך למחוק בעיות ישנות, ועוזר לסזאר ולכנופיה שלו להחזיר את השליטה ברחובות שהיו שלהם בעבר. 
משפחת ג'ונסון צופה בטלוויזיה בבית של מאד דוג, ביחד איתו, עם טרות', סזאר ומאקר (כוכב רוק בריטי שקארל פוגש בלאס ונטורס). בטלוויזיה משודר המשפט של טנפני, שנמצא אשם בסחר בסמים ותקיפה מינית ביחד עם עוד פשעים. סוויט וסזאר מנחשים כמה שנים טנפני ישב בכלא, אבל אחרי כמה דקות עורכת הדין של טנפני מתראיינת ומודיעה שהוא לא הורשע בגלל חוסר בראיות. ברחובות פורצת מהומה ענקית (מבוססת על המהומות שפרצו בלוס אנג'לס ב-1992). בצל המהומה, קארל מבין שכדי להגיע לסמוק המשפחות צריכות להחזיר את השליטה בעיר, וקארל משתלט על חלקים נכבדים מהעיר.
קארל וסוויט מתכוננים לקרב האחרון מול ביג סמוק, וקארל מבקש מסוויט לבצע את המשימה לבד כדי לפצות על השנים שבהן נטש את הכנופיה שלו ואת המשפחה שלו. אחרי קרב יריות ארוך קארל מוצא את סמוק בקומה העליונה, והורג אותו. לפני המוות, סמוק מסביר לו שהוא הסתנוור מההזדמנות להרוויח כסף, ושהוא מקווה שאחרי המוות שלו יזכרו את השם שלו. קארל נראה מלא חרטה והמום מזה שהוא הרג את חבר הילדות שלו, אבל לפתע טנפני מופיע ומתכנן להרוג את קארל לפני שהוא בורח מהעיר כדי להינצל מהמהומות. בשנייה האחרונה קארל קורא לסוויט (שלא באמת היה שם) ומסיח את דעתו של טנפני, שמנסה לירות בו ומפספס. קארל לוקח נשק אבל טנפני שרף את הגנרטור וגרם לנפילת החשמל ולהתחלה של שריפה בבניין. קארל נלחם בחברי כנופיות באלאס וואגוס ומצליח לברוח מהבניין. ברגע שקארל מצליח לברוח, סוויט מטפס על משאית כיבוי האש שטנפני נוסע בה ומנסה להגיע אליו ולהרוג אותו. קארל מבין שאחיו בסכנה, והוא רודף אחרי טנפני כדי להישאר קרוב לסוויט, שבסופו של דבר קופץ לרכב של קארל. שניהם ממשיכים את המרדף בכל רחבי העיר, כששוטרים מנסים להרוג אותם. סוויט עובר למושב הנהג וקארל מטפל בשוטרים. אחרי מרדף ארוך, טנפני סוף סוף מאבד שליטה ונופל מהגשר שמעל רחוב גרוב סטריט. טנפני פותח במונולוג ומסביר שלעולם לא יבינו כמה הוא תרם לעיר בכך שהוא "זרק את הזבל". קארל מגיע אליו ומתכנן לרצוח אותו, אבל סוויט מסביר לו שטנפני ימות בקרוב בגלל התאונה ושאין צורך לעורר חשד ולהרוג אותו. קארל, המשפחה, סזאר וטרות' מתכנסים בבית של קארל וחוגגים אבל מבינים שהם עדיין צריכים לטפל בעסקים שלהם. מאד דוג קוטע אותם ומכריז שקיבל אלבום זהב. כולם מריעים לו, וקארל יוצא לרחוב כדי לראות מה מתרחש - וכך מסתיים המשחק.

מכירות והצלחה מסחרית

ב-3 במרץ 2005 הגיע כותר משחק הווידאו ל-12 מיליון יחידות שנמכרו לפלייסטיישן 2, ובכך הפך לכותר משחק הווידאו הנמכר ביותר בהיסטוריה לפלייסטיישן 2 ונחשב למשחק השני הפופולרי ביותר בסדרת GTA (אחרי GTA V), ונכון ל-26 במרץ 2008 הוא נמכר במעל ל-21 מיליון עותקים לכל הפלטפורמות בהן הוא השווק. מהדורת ספר השיאים של גינס לשנת 2009 דירגה את "Grand Theft Auto:  ככותר משחק הווידאו הנמכר ביותר בהיסטוריה לפלייסטיישן 2, עם 17.3 מיליון עותקים שנמכרו לקונסולה זו בלבד, ו-21.5 מיליון עותקים שנמכרו לכל הפלטפורמות להן הוא הופץ. בשנת 2011, דווח כי המכירות עלו, עד כדי כך ש"Grand Theft Auto:  הגיע למכירות של כ-27.5 מיליון עותקים לכל הפלטפורמות.
ב-2009 ציין ספר השיאים של גינס כי בהפקת המשחק השתתפו 861 מדבבים, כאשר מתוכם 174 משמשים כדמויות ראשיות או משניות, ו-687 משמשים כקולות משניים ורקע.